গ্লোবাল উইটনেস
গ্লোবাল উইটনেস বা বিশ্ব স্বাক্ষী (ইংরেজি: Global Witness) হচ্ছে ১৯৯৩ সালে প্রতিষ্ঠিত একটি অলাভজনক সংস্থা যেটি কাজ করে বিশ্বব্যাপী প্রাকৃতিক সম্পদ শোষণ, সংঘাত, দারিদ্র্য, রাজনৈতিক দুর্নীতি এবং মানবাধিকার লঙ্ঘন বিষয়ক। সংস্থাটির ওয়াশিংটন ডিসি ও লন্ডনে। গ্লোবাল উইটনেস বলে যে এর কোনো রাজনৈতিক সংশ্লিষ্টতা নেই। গিলিয়ান ক্যাল্ডওয়েল জুলাই ২০১৫ সালে এ সংস্থার নির্বাহী পরিচালক হিসাবে যোগদান করেন এবং মার্ক স্টিফেনস ২০১৬ সালের মার্চ মাসে চেয়ারম্যান নিযুক্ত হন। ২০২০ সালের ফেব্রুয়ারীতে মাইক ডেভিস গ্লোবাল উইটনেসের নির্বাহী পরিচালক হন। ২০১৪ সালের এপ্রিলে করা গ্লোবাল উইটনেসের তদন্তে দেখা গেছে যে ১০ বছরের আগের তুলনায় ২০১২ সালে প্রায় তিনগুণ বেশি পরিবেশ রক্ষাকারী নিহত হয়। গ্লোবাল উইটনেস ২০১২ সালে ১৪৭ জন মৃত্যু নথিভুক্ত করেছে। ২০০২ সালে ৫১ জন মারা গেছে। ব্রাজিলে ২০০২ থেকে ২০১৩ সালের মধ্যে প্রাকৃতিক সম্পদ রক্ষাকারী ৪৪৮ কর্মী নিহত হয়েছে, হন্ডুরাসে ১০৯, পেরু ৫৮, ফিলিপাইন ৬৬ এবং থাইল্যান্ডে ১৬ জন হুমকির সম্মুখীন হয়েছেন। ভূমি দখল, খনির কাজ এবং শিল্প কাঠের ব্যবসার বিরোধিতাকারী সাধারণ মানুষ, প্রায়ই তাদের বাড়িঘর থেকে বিতাড়িত করা হয় এবং পরিবেশগত বিপর্যয়ের দ্বারা মারাত্মকভাবে হুমকির সম্মুখীন হয়। অন্যদের জলবিদ্যুৎ বাঁধ, দূষণ এবং বন্যপ্রাণী সংরক্ষণের প্রতিবাদের জন্য গুপ্তহত্যা ও হত্যা করা হয়েছে। ২০১৯ সাল নাগাদ গ্লোবাল উইটনেস বছরে গড়ে এই ধরনের ২১২ মৃত্যুর নথিভুক্ত করেছে।